stanford-oval/wikipedia huggingface dataset:
שדה נחמיה
ענפי המשק

מקור ההכנסה העיקרי של הקיבוץ הוא מפעל הפלסטיק "חוליות תעשיות", מהמפעלים המובילים בארץ בתחום הפלסטיקה והצנרת. המפעל פועל מהקמפוס המרכזי שבקיבוץ וממפעלים נוספים בישראל, בסלובניה, בהודו ובפורטוגל.
בעבר שלושת ענפי החקלאות העיקריים של הקיבוץ היו מטעי תפוחים, בריכות דגים ואספסת לקמחים. כמו כן בעבר הייתה גם רפת בקיבוץ. כיום השטחים החקלאיים של הקיבוץ מתופעלים של ידי קבלן חיצוני. בנוסף פועל בקיבוץ ענף הלול.
בשנים האחרונות, כחלק ממגמת הגיוון הכלכלי, החל הקיבוץ להשכיר נכסי נדל"ן בשטחו למגוון עסקים. בין העסקים הפועלים כיום בשטח הקיבוץ ניתן למצוא מספרה, משרדים לעסקים שונים, שירותי קייטרינג המופעלים ממטבח חדר האוכל הקיבוצי, פיצרייה וגלידרייה.
חינוך ותרבות

מערכת החינוך בקיבוץ מתאפיינת במגוון מסגרות ושירותים: לגיל הרך קיימים בית תינוקות וגנים רב-גילאיים הפעילים גם בתקופות חופשת הקיץ. תלמידי בית הספר היסודי לומדים בבית הספר האזורי "הגומא" בכפר בלום, ואילו תלמידי התיכון לומדים בבית הספר האזורי "עמק החולה", אף הוא בכפר בלום. המועצה האזורית מספקת שירותי הסעות מסודרים לבתי הספר.
בנוסף למערכת הפורמלית, פועלת ביישוב מערכת חינוך בלתי פורמלית המציעה פעילויות חברתיות לילדים ולנוער אחרי שעות הלימודים, בימי שישי ובחופשות, וכן פעילויות ברמה האזורית.
בסמוך לקיבוץ ממוקם מרכז קלור למוזיקה ולמחול של המועצה האזורית, המשלים את ההיצע החינוכי-תרבותי באזור.
בקיבוץ שוכן "מוזיאון הצריף הירוק" - מוזיאון היסטורי לתולדות ההתיישבות הקיבוצית בגליל העליון. מבנה המוזיאון, ששימש כבית הילדים הראשון של הקיבוץ, נחנך ב-1951 ונקרא כך בשל קירותיו הירוקים. המוזיאון מציג אוסף של פריטים מחיי הקיבוץ בשנות ה-50 וה-60, כולל כלים חקלאיים, חפצים ביתיים ותצלומים. התצוגה מחולקת לחדרי נושא, ביניהם חדר החלוצים וחדר המדמה סלון קיבוצי. במקום גם אוסף עתיקות ארכאולוגיות מעמק החולה שנאספו על ידי תושב הקיבוץ אריה גל. המוזיאון מציג גם חוויה אטרקטיבית לילדים, הכוללת אפשרות לטפס על טרקטורים ישנים.
אתרים בקבוץ

בכניסה לשדה נחמיה מתחיל "שביל עמי" – טיילת לאורך נהר הירדן, המובילה עד לכפר בלום. סמוך ליישוב עצמו נמצא מפגש הנחלים היוצרים את נהר הירדן.
"גן רפי" - גן לזכרו של רפאל רייס, מחברי הגרעין שהקים את הקיבוץ, מצנחני היישוב אשר נפל בשליחותו להצלת יהודים בסלובקיה במלחמת העולם השנייה.
בית הכנסת "מורשת תמר" - מנציח את סגן תמר אריאל ז"ל, הנווטת הדתייה הראשונה בחיל האוויר, ומשמר את מורשתה כסמל לשילוב בין דת, שירות צבאי ופריצת דרך לנשים דתיות בישראל.
"המסלול" ע"ש דרור שלזינגר - מתחם אתגרי הכולל מסלול מתקנים בסגנון נינג'ה ומסלול הכנה לצה"ל, המיועד לטפוח ערכי מנהיגות, מצוינות ואהבת הארץ בקרב בני נוער.
"דרך רגב" - מכינה קדם-צבאית לזכרו של בן הקיבוץ סמ"ר רגב אמר ז"ל שנפל במלחמת "חרבות ברזל". המכינה מכשירה צעירים למנהיגות, מצוינות ותרומה לקהילה, מגשימה את חזונו של רגב להנצחה במעשים ומחזקת את הגליל בתקופה מאתגרת.
פרסים

בשנת 1959, זכה אברהם שטיינר (צור) וצוות עובדי המטע ביישוב בפרס קפלן.
הקיבוץ גם גידל בוטנים ואף זכה על כך בשנת 1956, במקום שלישי בגידול בוטנים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  א. שלמון, על גבעת האהבה, דבר, 25 בינואר 1955
1 2  כפר נחמיה יישוב עברי שישי בחבל דן, דבר, 13 ביוני 1941
↑  אך ראו פגישת מוכתרים בכפר נחמיה, דבר, 26 בינואר 1942 בה מצוין יום העלייה על הקרקע כ-16 בינואר.
1 2 3  שמואל דיין, ובצפון - גשמי שטפון, דבר, 22 בפברואר 1963
↑  כפר נחמיה, דבר, 13 ביוני 1941
↑  שר החוץ של הולנד גינה חטיפת המטוס, מעריב, 25 ביולי 1968
↑  ראש ממשלת הולנד ורעיתו עוזבים היום, דבר, 31 במרץ 1960
↑  הורים נפגשו עם ילדיהם חברים עם ידידיהם, דבר, 20 ביולי 1944
↑  מ. בן יצחק, תעשית כלי פלסטיק בשדה נחמיה, דבר, 10 בספטמבר 1947
↑  מפה ומפה, דבר, 21 בספטמבר 1958
↑  80 שנה ללא תפילות: מייסדי הקיבוץ התחלחלו - אבל בית הכנסת הוקם, באתר ynet, 14 בספטמבר 2021
↑  יואב קרן, חיים בקו האש, בגבול הצפון: "הפכנו לבשר תותחים, אנחנו לא מעניינים אף אחד", באתר ynet, 5 באוגוסט 2024
↑  דוד טברסקי ומאיה רונן, ‏לא מפונים, לא מפוצים, לא בטוחים: בכפר סאלד ובשדה נחמיה לכודים בתחום האפור, באתר דבר העובדים בארץ ישראל, 12 במרץ 2024
↑  מוזיאון הצריף הירוק, באתר שדה נחמיה, ‏16 באוגוסט 2021
↑  בית הכנסת - מורשת תמר, באתר שדה נחמיה
↑  שדה נחמיה, המסלול לזכרו של דרור שלזינגר - החזון, ההגשמה והטקס - נר ראשון של חנוכה נובמבר 2021, באתר שדה נחמיה, ‏30.11.2021
↑  יאיר קראוס, מקיימים את הצוואה של רגב ז"ל: "פועלים כדי שבעתיד יהיו פה מנהיגים ראויים", באתר ynet, 3 בספטמבר 2024
↑  חולק פרס קפלן, דבר, 27 ביולי 1959
↑  תקוה ויינשטוק, הומלך מלך הבוטנים, מעריב, 25 בינואר 1956
| --- | --- |
בקרת זהויות :  NLI: 987007467841505171 
אמהות וילדיהן בשדה נחמיה 1944
עמדת השמירה בכניסה לקיבוץ שהוקמה ב-1941
חדר האוכל
מוזיאון הצריף הירוק
מפגש הנחלים היוצרים את הירדן, ליד שדה נחמיה
מפל מים קטן בירדן, ליד שדה נחמיה
מרגרט מקניל

האנה מרגרט "מגי" מקנייר מקניל (באנגלית: Hannah Margaret "Maggie" McNair MacNeil; נולדה ב-26 בפברואר 2000) היא שחיינית קנדית, האלופה האולימפית (טוקיו 2020), אלופת העולם (קוואנגג'ו 2019) ושיאנית אמריקה במשחה ל-100 מטר פרפר. היא אלופת העולם בבריכת 25 מטר (אבו דאבי 2021 ומלבורן 2022) ושיאנית העולם במשחה ל-50 מטר גב (בריכת 25 מטר) ובמשחה ל-100 מטר פרפר (בריכת 25 מטר).
ביוגרפיה

מקניל נולדה בג'וג'יאנג, ג'יאנגשי, הרפובליקה העממית של סין. כעבור שנה אומצה על ידי משפחתה הקנדית. היא גדלה בלונדון, אונטריו, קנדה. היא התאמנה באוניברסיטת מישיגן ועברה להתאמן באוניברסיטת המדינה של לואיזיאנה.
ביוגרפיה > 2019 > אלופת עולם

באליפות העולם שנערכה בקוואנגג'ו, קוריאה הדרומית ביולי 2019 זכתה מקניל ב-3 מדליות, 1 זהב ו-2 ארד. מדליית זהב במשחה ל-100 מטר פרפר בשיא אמריקה חדש של 55.83 שניות, לפני שיאנית העולם ו-4 פעמים אלופת העולם במשחה זה, שרה שסטרם משוודיה (56.22 שניות) ואמה מקיאן מאוסטרליה (56.61 שניות). מדליות ארד במשחה שליחות 4x100 מטר חופשי ביחד עם קיילה סנצ'ז, טיילור ראק ופני אולקסיאק בתוצאה של 3:31.78 דקות, אחרי אוסטרליה שקבעה שיא אליפות חדש של 3:30.21 דקות וארצות הברית שקבעה שיא אמריקה חדש של 3:31.02 דקות. כשחיינית רביעית היא קבעה ב"זינוק שליחות" תוצאה של 53.18 שניות ובמשחה שליחות 4x100 מטר מעורב ביחד קיילי מאס, סידני פיקרם ופני אולקסיאק בתוצאה של 3:53.58 דקות, אחרי ארצות הברית שקבעה שיא עולם חדש של 3:50.40 דקות ואוסטרליה (3:53.42 דקות). כשחיינית שלישית היא קבעה בסגנון פרפר ב"זינוק שליחות" תוצאה של 55.56 שניות. נוסף לכך, היא סיימה במקום 14 במשחה ל-50 מטר פרפר בתוצאה של 26.28 שניות. בשלב המוקדמות היא קבעה תוצאה של 26.14 שניות ובמקום חמישי במשחה שליחים 4x100 מטר מעורב משולב בתוצאה של 3:43.06 דקות. כשחיינית שלישית היא קבעה בסגנון פרפר ב"זינוק שליחות" תוצאה של 56.74 שניות.
ביוגרפיה > 2021 > אלופה אולימפית

באולימפיאדת טוקיו היא זכתה בשתי מדליות, זהב וכסף. מדליית זהב במשחה ל-100 מטר פרפר בשיא אמריקה חדש של 55.59 שניות, לפני ג'אנג יופיי מהרפובליקה העממית של סין (55.64 שניות) ואמה מקיאן (55.72 שניות). מדליית כסף במשחה שליחות 4x100 מטר חופשי ביחד עם קיילה סנצ'ז, רבקה סמית' ופני אולקסיאק בתוצאה של 3:32.78 דקות, אחרי אוסטרליה שקבעה שיא עולם חדש של 3:29.69 דקות ולפני ארצות הברית (3:32.81 דקות), כשחיינית שנייה היא קבעה ב"זינוק שליחות" תוצאה של 53.47 שניות.
ביוגרפיה > 2021 > אלופת עולם בבריכת 25 מטר

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה ב-5 מדליות, 4 זהב מהן 2 אישיות ו-1 כסף. מדליות זהב, במשחה ל-50 מטר גב בשיא עולם חדש של 25.27 שניות
לפני קיילי מאס (25.62 שניות) ולואיז הנסון משוודיה (25.86 שניות), במשחה ל-100 מטר פרפר בתוצאה של 55.04 שניות, לפני לואיז הנסון (55.10 שניות) וקלייר קורזן מארצות הברית שקבעה שיא עולם לנערות של 55.39 שניות, במשחה שליחות 4x100 מטר חופשי ובמשחה שליחים משולב 4x50 מטר חופשי. מדליית כסף, במשחה שליחות 4x100 מטר מעורב. נוסף לכך, היא סיימה במקום רביעי במשחה שליחות 4x50 מטר מעורב, במקום שישי במשחה שליחות 4x50 מטר חופשי ובמקום 15 במשחה ל-100 מטר גב בתוצאה של 58.13 שניות.
ביוגרפיה > 2022

באליפות העולם שנערכה בבודפשט, הונגריה ביוני 2022 היא זכתה ב-3 מדליות, 2 כסף ו-1 ארד. מדליות כסף, במשחה שליחות 4x100 מטר חופשי ביחד עם קיילה סנצ'ז, טיילור ראק ופני אולקסיאק בתוצאה של 3:32.15 דקות, אחרי אוסטרליה (3:30.95 דקות) ולפני ארצות הברית (3:32.58 דקות), כשחיינית שלישית היא קבעה ב"זינוק שליחות" תוצאה של 53.27 שניות ובמשחה שליחים משולב 4x100 מטר חופשי לאחר ששחתה בשלב המוקדמות. מדליית ארד במשחה שליחות 4x100 מטר מעורב ביחד עם קיילי מאס, רייצ'ל ניקול ופני אולקסיאק בתוצאה של 3:55.01 דקות, אחרי ארצות הברית (3:53.78 דקות) ואוסטרליה (3:54.25 דקות), כשחיינית שלישית היא קבעה בסגנון הפרפר ב"זינוק שליחות" תוצאה של 56.80 שניות.
ביוגרפיה > 2022 > השחיינית המצטיינת באליפות העולם בבריכת 25 מטר

באליפות העולם בבריכת 25 מטר שנערה במלבורן, אוסטרליה בדצמבר אותה שנה היא זכתה ב-6 מדליות, 3 זהב אישיות ו-3 ארד בשליחים והייתה לשחיינית המצטיינת באליפות. מדליות זהב, במשחה ל-50 מטר גב בשיא עולם חדש של 25.25 שניות, לפני קלייר קורזן (25.54 שניות) ומולי אוקלהן מאוסטרליה (25.61 שניות), במשחה ל-50 מטר פרפר ביחד עם טורי הסק מארצות הברית בתוצאה של 24.64 שניות, לפני ג'אנג יופיי (24.71 שניות) ובמשחה ל-100 מטר פרפר בשיא עולם חדש של 54.05 שניות, לפני טורי הסק (54.75 שניות) ולואיז הנסון (54.87 שניות). מדליות ארד במשחה שליחות 4x100 מטר חופשי ו-4x100 מטר מעורב ובמשחה שליחים משולב 4x50 מטר מעורב. נוסף לכך, היא סיימה במקום רביעי במשחה שליחות 4x50 מטר מעורב.
ביוגרפיה > 2023

באליפות העולם שנערכה בפוקואוקה, יפן ביולי 2023 היא זכתה בשתי מדליות, כסף וארד. מדליית כסף, במשחה ל-100 מטר פרפר בתוצאה של 56.45 שניות, אחרי ג'אנג יופיי (56.12 שניות) ולפני טורי הסק (56.61 שניות). מדליית ארד במשחה שליחות 4x100 מטר מעורב בתוצאה של 3:54.12 דקות, אחרי ארצות הברית (3:52.08 דקות) ואוסטרליה (3:53.37 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 55.69 שניות. נוסף לכך, היא סיימה במקום 19 במשחה ל-50 מטר פרפר בתוצאה של 26.33 שניות. נוסף לכך, היא סיימה במקום רביעי במשחה שליחים משולב 4x100 מטר חופשי בתוצאה של 3:23.82 דקות, כשחיינית שלישית היא שחתה ב"זינוק שליחים" בתוצאה של 53.59 שניות, במקום שישי במשחה שליחים משולב 4x100 מטר מעורב בתוצאה של 3:43.72 דקות, כשחיינית שלישית היא שחתה את סגנון הפרפר ב"זינוק שליחים" בתוצאה של 56.30 שניות ובמקום שביעי במשחה שליחות 4x100 מטר חופשי בתוצאה של 3:36.62 דקות, כשחיינית שנייה היא שחתה ב"זינוק שליחות" בתוצאה של 53.07 שניות.
שיאים אישיים > בריכה אולימפית

50 מטר חופשי: 24.79 שניות (2023)
100 מטר חופשי: 53.77 שניות (2023)
50 מטר גב: 28.23 שניות (2023)
100 מטר גב: 59.45 שניות (2021)
50 מטר פרפר: 25.97 שניות (2022)
100 מטר פרפר: 55.59 שניות (2021), שיא אמריקה
שיאים אישיים > בריכת 25 מטר

50 מטר חופשי: 23.74 שניות (2022)
100 מטר חופשי: 51.82 שניות (2022)
50 מטר גב: 25.25 שניות (2022), שיא עולם
100 מטר גב: 56.16 שניות (2021)
50 מטר פרפר: 24.75 שניות (2022)
100 מטר פרפר: 54.05 שניות (2022), שיא עולם
שיאים אישיים > בריכת 25 יארד

50 יארד חופשי: 20.79 שניות (2023), שיא עולם
ראו גם

התפתחות שיא העולם במשחה ל-50 מטר גב
התפתחות שיא העולם במשחה ל-100 מטר פרפר
הערות שוליים

↑  https://olympic.ca/team-canada/margaret-mac-neil/
זרעי צ'יה

תמונה של זרעי צ'יה מקרוב.
זרעי צ'יה הם זרעים של מרווה היספאנית, צמח פורח ממשפחת הנענע (שפתניים) שמקורו במרכז ודרום מקסיקו, או של צ'יה זהובה, שמקורה בדרום מערב ארצות הברית ומקסיקו, ומשמשים למאכל.
ישנן עדויות לכך שהצ'יה היה בשימוש נרחב על ידי האצטקים בתקופה הפרה-קולומביאנית והיווה מוצר יסוד בתרבויות מסו-אמריקאיות. במרכז מקסיקו ובגואטמלה מגדלים זרעי צ'יה בקנה מידה קטן, ובאופן מסחרי ברחבי מרכז ואמריקה הדרומית.
תיאור

בדרך כלל, זרעי צ'יה הם בעלי מבנה אליפטי פחוס בגודל ממוצע של 1.3-2.1 מילימטרים, עם משקל ממוצע של 1.3 מ"ג לכל זרע. צבעם חום, אפור, שחור או לבן. הזרעים הידרופיליים וסופגים עד פי 12 ממשקלם בנוזל בהשרייה, ומפתחים ציפוי רירי המעניק להם מרקם ג'ל. צ'יה זוהתה בעיקר בתור מרווה היספאנית. צמחים אחרים המכונים "צ'יה" כוללים "צ'יה זהובה", אשר זרעיה משמשים למאכל.
במאה ה-21, הצ'יה הפכה למזון מסחרי במולדתה מקסיקו וגואטמלה, כמו גם בבוליביה, ארגנטינה, אקוודור, ניקרגואה ואוסטרליה. זני צ'יה חדשים מוגנים בפטנט, ופותחו בקנטקי לגידול בקווי הרוחב הצפוניים של ארצות הברית.
תפוקת הזרעים משתנה בהתאם לזנים, אופן גידולם ותנאי הגידול לפי אזור גאוגרפי.
| --- | --- |
 ערך תזונתי ל-100 גרם
 
 מים:  5.8 גרם ג'
 
 קלוריות:  486 קק"ל
 
 חלבונים:  16.5 גרם ג'
 פחמימות:  42.1 גרם ג'
 שומן:  30.7 גרם ג'
 
 ויטמינים:  ‏
  ‑ ויטמין A:  54 מק"ג
  ‑ ויטמין B1:  0.62 מ"ג
  ‑ ויטמין B2:  0.17 מ"ג
  ‑ ויטמין B3:  8.83 מ"ג
  ‑ ויטמין B9:  49 מק"ג
  ‑ ויטמין C:  1.6 מ"ג
  ‑ ויטמין E:  0.5 מ"ג
 
 ברזל:  7.7 מ"ג
 סידן:  631 מ"ג
 מגנזיום:  335 מ"ג
 מנגן:  2.72 מ"ג
 זרחן:  860 מ"ג
 אשלגן:  407 מ"ג
 אבץ:  4.6 מ"ג
 
 מקור: Link to USDA Database entry
היסטוריה

קודקס מנדוסה מהמאה ה-16 מספק עדות לכך שזרעי הצ'יה עובדו על ידי האצטקים בתקופה הפרה-קולומביאנית, והיסטוריונים כלכליים אומרים כי ייתכן שזרעי הצ'יה היו חשובים כמו זרעי התירס. הזרעים ניתנו כמחווה שנתית על ידי העם לשליטים ב-21 מתוך 38 מדינות המחוז האצטקי. זרעי צ'יה שימשו כמזון עיקרי לתרבויות הנאוואטל. כרוניקנים ישועים הציבו את הצ'יה כגידול השלישי בחשיבותו בתרבות האצטקית, לפני הירבוז, כאשר מעליו ברשימה רק תירס ושעועית. מנחות לכהונה האצטקית שולמו לעיתים קרובות בזרעי צ'יה.
זרעי צ'יה טחונים או שלמים משמשים בארגנטינה, בוליביה, גואטמלה, מקסיקו ופרגוואי למשקאות ומזון. כיום, צ'יה מעובדת בקנה מידה קטן במולדתה במרכז מקסיקו וגואטמלה, ובאופן מסחרי בארגנטינה, בוליביה, אקוודור, גואטמלה ומקסיקו.
הרכב תזונתי

זרעי צ'יה מיובשים מכילים 6% מים, 42% פחמימה (כולל תכולה גבוהה של סיבים תזונתיים), 16% חלבון ו-31% שומן. הזרעים עשירים במספר מינרלים תזונתיים, כולל סידן, ברזל, מגנזיום, מנגן, זרחן ואבץ.
חומצות השומן של שמן זרעי צ'יה הן בעיקר בלתי רוויות, עם חומצה לינולאית (17-26% מסך השומן) וחומצה אלפא-לינולנית (50-57%) בתור השומנים העיקריים.
שימוש כמזון

ניתן להפוך את זרעי הצ'יה לחומר דמוי ג'לטין או לצרוך אותם בצורתם הגולמית. שלא כמו זרעי פשתן, אין צורך לטחון זרעי צ'יה שלמים, מכיוון שקליפת הזרעים עדינה ומתעכלת בקלות, מה שעשוי לשפר את הזמינות הביולוגית התזונתית.
ג'ל מזרעים טחונים יכול לשמש במקום ביצים בעוגות תוך אספקת חומרים מזינים אחרים, ומהווה תחליף באפייה טבעונית וללא אלרגנים. ניתן להוסיף זרעי צ'יה למזונות אחרים כדוגמת שייקים, דגני בוקר, חטיפי אנרגיה, גרנולה, יוגורט, טורטיות ולחם.
שימוש כמזון > שימוש כמזון באירופה

צ'יה נחשבת למזון חדש באירופה מכיוון שאין לה "היסטוריה משמעותית של צריכה באיחוד האירופי לפני 15 מאי 1997", על פי הוועדה המייעצת למזונות חדשים. לפי כלל זה, זרעי צ'יה עשויים להיות 5% מסך החומר במוצרי לחם. זרעי צ'יה ארוזים מראש יישאו סימון נוסף כדי ליידע את הצרכן כי הצריכה היומית לא תעלה על 15 גרם ליום וצריכת שמן צ'יה טהור לא יעלה על 2 גרם ליום.
זרעי צ'יה הנמכרים באיחוד האירופי, מיובאים בעיקר ממדינות דרום אמריקה ומרכז אמריקה, ודורשים בדיקות של רמות חומרי הדברה, מזהמים וקריטריונים מיקרוביולוגיים.
שימוש כמזון > מחקר בריאותי ראשוני

מחקר מקדים שנעשה אינו חד-משמעי. בסקר שיטתי משנת 2015, רוב המחקרים לא הראו השפעה של צריכת זרעי צ'יה על מחלות קרדיווסקולריות בבני אדם.
שימוש כמזון > אינטראקציות בין תרופות

אין ראיות המצביעות על כך שלצריכת זרעי צ'יה יש השפעות שליליות על תרופות מרשם או אינטראקציה עם תרופות מרשם.
לואיז הנסון

לואיז מריה הנסון (בשוודית: Louise Maria Hansson; נולדה ב-24 בנובמבר 1996) היא שחיינית שוודית. אלופת עולם בבריכת 25 מטר (אבו דאבי 2021) במשחה ל-100 מטר גב, סגנית אלופת עולם בבריכת 25 מטר (אבו דאבי 2021) במשחה ל-100 מטר פרפר וזוכת מדליית ארד באליפות עולם בבריכת 25 מטר (אבו דאבי 2021) במשחה ל-50 מטר גב. שותפה לשיא עולם בבריכת 25 מטר במשחה שליחות 4x50 מטר מעורב.
ביוגרפיה

הנסון גדלה בהלסינגבורג. אביה, לארס אולף הנסון, מאמן שחייה במועדון השחייה שבו התאמנה בעיר מגוריה. אחותה הצעירה, סופי הנסון אף היא שחיינית אלופה ושיאנית עולם במשחה שליחות בבריכת 25 מטר ואלופת אירופה במשחה ל-100 מטר חזה. היא למדה ושחתה באוניברסיטת דרום קליפורניה.
ביוגרפיה > 2012

באליפות אירופה שנערכה בדברצן הונגריה במאי אותה שנה היא זכתה במדליית כסף במשחה שליחות 4x100 מטר חופשי לאחר ששחתה בשלב המוקדמות. נוסף לכך, היא סיימה במקום תשיעי במשחה ל-50 מטר פרפר בתוצאה של 26.72 שניות.
ביוגרפיה > 2014

באליפות אירופה שנערכה בברלין גרמניה באוגוסט אותה שנה היא זכתה ב-3 מדליות, 1 זהב ו-2 כסף. מדליית זהב במשחה שליחות 4x100 מטר חופשי בתוצאה של 3:35.82 דקות, לפני הולנד (3:36.26 דקות) ואיטליה (3:37.63 דקות), ומדליות כסף במשחה שליחות 4x200 מטר חופשי בתוצאה של 7:51.03 דקות, אחרי אייטלהי שקבעה שיא אליפות חדש של 7:50.53 דקות ולפני הונגריה (7:54.23 דקות) ובמשחה שליחות 4x100 מטר מעורב, לאחר ששחתה בשלב המוקדמות. נוסף לכך, היא סיימה במקום תשיעי במשחה ל-200 מטר חופשי בתוצאה של 1:59.80 דקות ופעמיים במקום עשירי, במשחה ל-100 מטר פרפר בתוצאה של 58.79 שניות ובמשחה ל-200 מטר מעורב אישי בתוצאה של 2:14.11 דקות.
ביוגרפיה > 2015 > שיאנית אירופה

באליפות העולם שנערכה בקאזאן, רוסיה באוגוסט 2015 זכתה במדליית כסף במשחה שליחות 4x100 מטר מעורב ביחד עם מישל קולמן, יני יוהנסון ושרה שסטרם בשיא אירופה חדש של 3:55.24 דקות, אחרי סין (3:54.41 דקות) ולפני אוסטרליה (3:55.56 דקות), כשחיינית רביעית היא קבעה ב"זינוק שליחות" תוצאה של 53.59 שניות. נוסף לכך, היא סיימה פעמיים במקום רביעי, במשחה שליחות 4x100 מטר חופשי בתוצאה של 3:35.71 דקות, כשחיינית שנייה היא קבעה ב"זינוק שליחות" תוצאה של 53.84 שניות ובמשחה שליחות 4x200 מטר חופשי בשיא לאומי חדש של 7:50.24 דקות, כשחיינית שנייה היא קבעה ב"זינוק שליחות" תוצאה של 1:57.72 דקות, במקום שמיני במשחה שליחים 4x100 מטר חופשי משולב בתוצאה של 3:27.09 דקות, במקום 19 במשחה ל-200 מטר חופשי בתוצאה של 1:59.34 דקות ובמקום 21 במשחה ל-200 מטר מעורב אישי בתוצאה של 2:14.49 דקות.
באליפות אירופה בבריכת 25 מטר שנערכה במכון וינגייט, נתניה בדצמבר אותה שנה זכתה בשתי מדליות, כסף וארד. מדליית כסף במשחה שליחות 4x50 מטר מעורב בתוצאה של 1:45.34 דקות, אחרי הולנד (1:44.85 דקות) ולפני איטליה (1:45.73 דקות) ומדליית ארד במשחה ל-200 מטר מעורב אישי בתוצאה של 2:07.96 דקות, אחרי קטינקה הוסו מהונגריה שקבעה שיא אליפות חדש של 2:02.53 דקות ושיבון-מארי אוקונור מבריטניה (2:05.13 דקות). נוסף לכך, היא סיימה במקום חמישי במשחה ל-100 מטר מעורב אישי בתוצאה של 59.47 שניות, במקום שישי במשחה ל-100 מטר גב בתוצאה של 57.74 שניות ובמקום שמיני במשחה ל-100 מטר פרפר בתוצאה של 57.16 שניות.
ביוגרפיה > 2016

באולימפיאדת ריו דה ז'ניירו (2016) היא סיימה פעמיים במקום חמישי, במשחה שליחות 4x100 מטר חופשי בתוצאה של 3:35.90 דקות, כשחיינית רביעית היא שחתה תוצאה ב"זינוק שליחות" תוצאה של 54.54 שניות ובמשחה שליחות 4x200 מטר חופשי 7:50.26 דקות, כשחיינית רביעית היא קבעה ב"זינוק שליחות" תוצאה של 1:59.72 דקות. נוסף לכך, היא סיימה במקום תשיעי במשחה שליחות 4x100 מטר מעורב בתוצאה של 3:59.45 דקות, כשחיינית רביעית היא שחתה תוצאה ב"זינוק שליחות" תוצאה של 55.00 שניות, במקום 31 במשחה ל-100 מטר פרפר בתוצאה של 59.73 שניות ובמקום 29 במשחה ל-200 מטר מעורב אישי בתוצאה של 2:15.66 דקות.
ביוגרפיה > 2017

באליפות אירופה בבריכת 25 מטר שנערכה בקופנהגן, דנמרק 2017 היא זכתה במדליית כסף במשחה שליחות 4x50 מטר חופשי ביחד עם מישל קולמן, שרה שסטרם ונטלי לינדבורג בתוצאה של 1:35.92 דקות, אחרי הולנד שקבעה שיא עולם חדש של 1:33.91 דקות ולפני דנמרק (1:36.02 דקות). נוסף לכך, היא סיימה במקום רביעי במשחה ל-100 מטר פרפר בתוצאה של 56.56 שניות ובמקום תשיעי במשחה ל-100 מטר חופשי בתוצאה של 53.19 שניות.
ביוגרפיה > 2021

באולימפיאדת טוקיו (2020) היא סיימה במקום חמישי במשחה ל-100 מטר פרפר בתוצאה של 56.22 שניות, במקום שישי במשחה שליות 4x100 מטר חופשי בתוצאה של 3:34.69 דקות ובמקום חמישי במשחה שליחות 4x100 מטר מעורב ביחד עם מישל קולמן, סופי הנסון אחותה ושרה שסטרם בשיא לאומי חדש של 3:54.27 דקות, את סגנון הפרפר היא שחתה ב"זינוק שליחות" בתוצאה של 56.12 שניוות.
ביוגרפיה > 2021 > אלופה ושיאנית עולם בבריכת 25 מטר

באליפות העולם בבריכת 25 מטר באבו דאבי, איחוד האמירויות הערביות בדצמבר אותה שנה היא זכתה ב-7 מדליות, 3 זהב, 2 כסף ו-2 ארד. מדליות זהב, במשחה ל-100 מטר גב בשיא לאומי חדש של 55.20 שניות, לפני קיילי מאס מקנדה (55.22 שניות) וקתרין ברקוף מארצות הברית (55.40 שניות), במשחה שליחות 4x50 מטר מעורב, ביחד עם סופי הנסון, שרה שסטרם ומישל קולמן בהשוואת שיא העולם של ארצות הברית בתוצאה של 1:42.38 דקות, לפני ארצות הברית (1:43.61 דקות) והולנד (1:44.03 דקות), כשחיינית ראשונה היא קבעה תוצאה של 25.91 שניות ובמשחה שליחות 4x100 מטר מעורב, ביחד עם סופי הנסון, שרה שסטרם ומישל קולמן בשיא אירופה חדש של 3:46.20 דקות, לפני קנדה (3:47.36 דקות) וסין (3:47.41 דקות), כשחיינית ראשונה היא קבעה תוצאה של 56.25 שניות. מדליות כסף במשחה ל-100 מטר פרפר בתוצאה של 55.10 שניות, אחרי מרגרט מקניל מקנדה (55.04 שניות) ולפני קלייר קורזן מארצות הברית שקבעה שיא עולם חדש לנערות של 55.39 שניות ובמשחה שליחות 4x50 מטר חופשי בתוצאה של 1:34.54 דקות, אחרי ארצות הברית (1:34.22 דקות) ולפני הולנד (1:34.89 דקות) ומדליות ארד במשחה ל-50 מטר גב בשיא לאומי חדש של 25.86 שניות, אחרי מרגרט מקניל שקבעה שיא עולם חדש של 25.27 שניות וקיילי מאס (25.62 שניות) ובמשחה שליחות 4x100 מטר חופשי בתוצאה של 3:28.80 דקות, אחרי ארצות הברית וקנדה שקבעו תוצאה זהה של 3:28.52 דקות, כשחיינית רביעית היא קבעה ב"זינוק שליחות" תוצאה של 51.88 שניות.
שיאים אישיים > בריכה אולימפית

200 מטר חופשי: 1:58.45 דקות (2015)
50 מטר גב: 28.32 שניות (2022)
100 מטר גב: 59.83 שניות (2022)
50 מטר פרפר: 25.84 שניות (2019, 2021)
100 מטר פרפר: 56.22 שניות (2021)
שיאים אישיים > בריכת 25 מטר

200 מטר חופשי: 1:53.98 דקות (2015)
50 מטר גב: 25.83 שניות (2021), שיא שוודיה
100 מטר גב: 55.20 שניות (2021), שיא שוודיה
50 מטר פרפר: 25.19 שניות (2021)
100 מטר פרפר: 55.10 שניות (2021)
100 מטר מעורב אישי: 58.33 שניות (2021)
200 מטר מעורב אישי: 2:06.29 דקות (2015), שיא שוודיה
שמעון כהן (מדבב)

| --- | --- |

 לידה:  18 בדצמבר 1950 (בן 74) תל אביב-יפוישראל
 מדינה:  ישראל 
 תקופת הפעילות:  מ-1975
 פרסים והוקרה:  פרס טנא (1978)
 פרופיל ב-IMDb
 
שמעון כהן (נולד ב-18 בדצמבר 1950 ביפו) הוא שחקן ומדבב ישראלי.
ביוגרפיה > קריירת משחק בתיאטרון

כהן הוא בוגר בית הספר למשחק ניסן נתיב, אותו סיים ב-1975. באותה שנה החל לשחק בהבימה, השתתף בלמעלה משישים הצגות, הבולטות בהן: "על קלות דעת וצביעות", "קדיש", "מי-תהום", "חלום ליל קיץ", "הדיבוק", "הקמצן", "אנרכיסט מפוקפק", "פילומנה", "קוויאר ועדשים", "יומן חוף ברייטון", "טירונות", "הבית ברחוב שינקין", "מירל'ה אפרת", "חלון בלהות", "על עכברים ואנשים", "החייל האמיץ שווייק", "שלמה המלך ושלמי הסנדלר", "אלינג", "החותנת", "הזוג המוזר", "השחף" ו"ארוחה עם אידיוט".
בתיאטרון לנוער "מעלה קרחות", בתיאטרון הסימטה "פלישות קטנות", בתיאטרון החאן "צוואתו של כלב", בתיאטרון בית ליסין "ז'קו", בתיאטרון חיפה "הבוגר" ובמת"ן "בניטו".
בשנים 2011–2012 שיחק ב"הזוג המוזר", "שלמה המלך ושלמי הסנדלר", "החותנת" ו"קוויאר ועדשים". שיחק ב"החייל האמיץ שווייק", קו-פרודוקציה בין הבימה לתיאטרון חיפה.
ביולי 2016 החל לשחק במחזה "סיפור פשוט" על פי סיפור שכתב שמואל יוסף עגנון וביימה שיר גולדברג ועלה בתיאטרון הבימה.
ב-2017 החל לשחק ב"תמונתו של דוריאן גריי", עיבוד לספרו של אוסקר ויילד שיצר יחזקאל לזרוב. באותה שנה החל לגלם גם את מרדכי הורוביץ המבוגר (לסירוגין עם דב רייזר) במחזמר "סימני דרך", המבוסס על הביוגרפיה של נעמי שמר, בתיאטרון הבימה.
חתן פרס טנא לתיאטרון לשנת 1978.
ביוגרפיה > קריירה בקולנוע ובטלוויזיה > שנות ה-70

בשנת 1975 שיחק לראשונה בסדרת הטלוויזיה "גם אנו שופטים" ששודרה בטלוויזיה החינוכית הישראלית.
בשנת 1977 גילם שוטר בסרט "הגונב מגנב פטור" ושיחק בסרטים "מסע אלונקות" ו"פנטזיה על נושא רומנטי".
בשנת 1979 שיחק בסרט "אל תשאלי אם אני אוהב" המבוסס על ספרו של עמוס קולק.
ביוגרפיה > קריירה בקולנוע ובטלוויזיה > שנות ה-80

בין השנים 1980–1986 גילם את הבובה צ'ומפי בתוכנית הטלוויזיה "שלוש ארבע חמש וחצי".
בשנת 1983 גילם את ז'וז'ו בסרט "קוני למל בקהיר".
ב-1987 שיחק בסדרת הטלוויזיה בת חמשת הפרקים, "מאש"ה" בערוץ 1, המספר על משרד ממשלתי לשיפור תדמיתי (משרד איחוי שברי העם).
בשנת 1989 גילם את הבובה רמו האריה בתוכנית הטלוויזיה "זנב לחדשות" בערוץ הראשון.
ביוגרפיה > קריירה בקולנוע ובטלוויזיה > שנות ה-90

ב-1990 השתתף בתוכנית הטלוויזיה לילדים "קריאת כיוון" ושיחק בסדרת הקאלט "זהו זה!" באותה שנה.
בין השנים 1990–1991 גילם את עצי העץ בתוכנית הטלוויזיה לילדים "מסיבת גן", ששודרה בערוץ 1.
ביוגרפיה > קריירה בקולנוע ובטלוויזיה > שנות ה-2000

בשנת 2001 שיחק בדרמת הטלוויזיה "חוצלארץ" ששודרה בערוץ 2.
ב-2002 השתתף בסרט של ערוץ הילדים בשם "אח שלי הגדול" שנושאו יום הזיכרון לחללי מערכות ישראל. בסרט זה, גילם את דמותו של אב במשפחה שכולה.
בשנת 2003 שיחק בסדרה "תיק סגור" בערוץ עשר, בסדרה "הילדים מגבעת נפוליאון" בערוץ הילדים ושיחק בסרט "הדמעות של אמסלם", בדמותו של חיים מהמכס.
בין השנים 2003–2004 גילם את ויקטור הטלפון בתוכנית הטלוויזיה לילדים ששודרה בערוץ הופ! "נחשון כל יכול".
ב-2004 גילם את רומירו בעונה השנייה של הטלנובלה "אהבה מעבר לפינה". ושיחק בסדרה "אדומות" בערוץ הילדים.
ב-2005 שיחק בסדרה "החיים זה לא הכל".
בשנת 2009 גילם את מנחם בעונה הראשונה של סדרת הטלוויזיה "רמזור" בקשת, ערוץ 2.
בשנת 2016 גילם את שלום בסדרה הקומית "צומת מילר".
בשנת 2021 גילם את עמרם בסדרה "השוטרים".
בשנת 2023 שיחק בסרטו של אקי אבני "כולם מחכים רק לי".